ટાંડા મુખ્ય પ્રાથમિક શાળા ખાતે જિલ્લા કલેક્ટર વિજય ખરાડીએ રાત્રિ ગ્રામ સભાને સંબોધતાં જણાવ્યું હતુ, કે રાજ્ય સરકારનો રાત્રી ગ્રામ સભાનો મૂળભૂત હેતુ એ છે કે છેવાડાના વિસ્તારોમાં વસતા લોકો દિવસ દરમિયાન પોતાની રોજીરોટી માટે ખેતીકામ કે અન્ય રીતે રોકાયેલા હોવાથી રાત્રિ દરમિયાન પોતાના નિવાસ સ્થાને પરત આવતા હોઇ રાત્રિ ગ્રામસભાઓ દરમિયાન તેઓ યોજનાઓથી વાકેફ થાય અને તેનો લાભ લઇ શકે. પોતાના ગામના કે વ્યક્તિગત પ્રશ્નો રજૂ કરી શકે.